《望九华山》
唐代·林滋

兹山突出何怪奇，上有万状无凡姿。
大者嶙峋若奔兕，小者㠥嵬如婴儿。
玉柱金茎相拄枝，干空踰碧势参差。
虚中始讶巨灵擘，陡处乍惊愚叟移。
萝烟石月相蔽亏，天风袅袅猿咿咿。
龙潭万古喷飞溜，虎穴几人能得窥。
吁予比年爱灵境，到此始觉魂神驰。
如何独得百丈索，直上高峰抛俗羁。

作者简介：林滋，字后象，闽人。生卒年均不详，唐宣宗大中中前后在世。会昌三年，（公元八四三年）登进士第。与同年詹雄、郑諴齐名，时称雄诗、諴文、滋赋为“闽中三绝”。官终金部郎中。